ΓΡΑΠΤΗ ΕΡΩΤΗΣΗ E-2359/02

υποβολή: Charles Tannock (PPE-DE) προς το Συμβούλιο

(2 Αυγούστου 2002)

Θέμα: Άρνηση της Επιτροπής να προβεί σε καταγγελία σε πλαίσιο ΠΟΕ σχετικά με τις επιδοτήσεις της Νότιας Κορέας στη ναυπηγική βιομηχανία εκτός εάν το Συμβούλιο πρώτα στην πρόταση της για αντίστοιχες επιδοτήσεις

Η Επιτροπή δήλωσε, σύμφωνα με τη διττή στρατηγική της, ότι θα προβεί σε καταγγελία κατά της Νότιας Κορέας σε πλαίσιο ΠΟΕ μόνον εάν το Συμβούλιο εγκρίνει προηγουμένως τον προτεινόμενο από την ίδια Προσωρινό Αμυντικό Μηχανισμό που εξουσιοδοτεί αντίστοιχες επιδοτήσεις στη ναυπηγική βιομηχανία σε τουλάχιστον ορισμένα κράτη μέλη της ΕΕ. Συνεπεία τούτου, αν και η Επιτροπή άρχισε να προετοιμάζει κάποια παραπομπή στον ΠΟΕ άνω του ενός έτους πριν, ουδεμία καταγγελία έχει εισέτι διατυπωθεί.

Ικανοποιείται το Συμβούλιο εάν η Επιτροπή χρησιμοποιήσει τις εξουσίες της κατ' αυτόν τον τρόπο, δενφίσταται δε μηχανισμός μέσω του οποίου το Συμβούλιο μπορεί να απαιτήσει από την Επιτροπή να παραπέμψει το θέμα στον ΠΟΕ χωρίς τέτοιου είδους προϋποθέσεις·

Επιθυμεί το Συμβούλιο να παραπεμφθεί η Νότια Κορέα στον ΠΟΕ για επιδοτήσεις στη ναυπηγική της βιομηχανία ή κάποια άλλη κύρια βιομηχανία και δεν θεωρεί το σημερινό αδιέξοδο ως αποτυχία της κοινοτικής μεθόδου·

Απάντηση

(6 Φεβρουαρίου 2003)

Το Συμβούλιο έχει εκφράσει επανειλημμένα τις σοβαρές του ανησυχίες για την κρίσιμη κατάσταση που αντιμετωπίζει ο τομέας της ναυπηγικής και η οποία οφείλεται κυρίως στο πλεονάζον δυναμικό του εν λόγω τομέα και στην αθέμιτη πρακτική των κορεατικών ναυπηγείων, η παραγωγή των οποίων πωλείται κάτω του κόστους.

Το Συμβούλιο κατά τη σύνοδό του τον Μάιο του 2001, σημείωσε την πρόθεση της Επιτροπής να προτείνει ένα προσωρινό μηχανισμό στήριξης της κοινοτικής ναυπηγικής βιομηχανίας και να κινήσει διαδικασία επίλυσης των διαφορών ενώπιον του ΠΟΕ.

Στη συνέχεια, το Συμβούλιο ενέκρινε τελικά στις 27 Ιουνίου 2002, με ειδική πλειοψηφία, με αντίθετη ψήφο της δανικής, της ολλανδικής, της φινλανδικής, της σουηδικής και της βρετανικής αντιπροσωπείας, τον κανονισμό περί προσωρινού αμυντικού μηχανισμούπέρ της κοινοτικής ναυπηγικής βιομηχανίας προκειμένου να αντιμετωπισθούν οι αθέμιτες εμπορικές πρακτικές που ακολουθεί στον τομέα αυτό η Δημοκρατία της Κορέας στις παγκόσμιες αγορές. Ο κανονισμός θα εφαρμοσθεί για όσο καιρό χρειασθεί μέχρι να ολοκληρωθεί η διαδικασία επίλυσης των διαφορών που έχει κινηθεί κατά της Κορέας ενώπιον του ΠΟΕ και θα λήξει στις 31 Μαρτίου 2004.

Με την ευκαιρία αυτή συμφωνήθηκε επίσης να ορισθεί προθεσμία μέχρι τις 30 Σεπτεμβρίου 2002 ώστε να δοθεί η δυνατότητα για μία τελευταία απόπειρα διαπραγμάτευσης με τη Δημοκρατία της Κορέας πριν κινηθεί η διαδικασία ενώπιον του ΠΟΕ. Η Επιτροπή εκλήθη ναποβάλει έκθεση στο Συμβούλιο σχετικά με το θέμα αυτό κατά τη σύνοδό του στις 30 Σεπτεμβρίου 2002,πό το φως ιδίως των αποτελεσμάτων της τελευταίας απόπειρας διαπραγμάτευσης μεταξύ των μερών, η οποία είχε προβλεφθεί για τις 24 και 25 Σεπτεμβρίου 2002.

Κατά τη σύνοδο αυτή, το Συμβούλιο σημείωσε, βάσει της παρουσίασης της Επιτροπής, την αρνητική έκβαση των διαπραγματεύσεων μεταξύ της Επιτροπής και των κορεατικών αρχών και τα επόμενα διαβήματα που θα πρέπει να αναληφθούν στη συνάρτηση αυτή. Το Συμβούλιο γνωστοποιεί στον Αξιότιμο Βουλευτή του ΕΚ ότι η απόφαση της Επιτροπής της 8ης Οκτωβρίου 2002, η οποία ελήφθη βάσει των διατάξεων του κανονισμού (ΕΚ) αριθ. 3286/94 του Συμβουλίου σχετικά με τις εμπορικές πρακτικές που ασκεί η Κορέα και που αποτελούν εμπόδιο στις συναλλαγές στον τομέα των εμπορικών πλοίων, δημοσιεύθηκε στην ΕΕ(1).

(1) ΕΕ L 281 της 19.10.2002, σελ. 15.